laion/Wikipedia-Exotic huggingface dataset:
ফলস সিটি জার্নাল

ফলস সিটি জার্নাল হল একটি অর্ধ সাপ্তাহিক পত্রিকা, যা ফলস সিটি, নেব্রাস্কা এবং আশেপাশের সম্প্রদায়গুলিতে পরিবেশন করা হয়। এটি ১৯৯৪ সালে একটি দৈনিক থেকে অর্ধ সাপ্তাহিক হিসাবে পরিবর্তিত হয়েছিল, এবং ২০১০ সালে একটি ওয়েব সংস্করণ চালু করেছিল। ১৮৬৮ সালে নেমাহা ভ্যালি জার্নাল হিসাবে জার্নালটির সূচনা হয়েছিল। এটি ব্রডএক্স নামে পরিচিত একটি পূর্ববর্তী সংবাদপত্রের জায়গায় প্রতিস্থাপিত হয়েছিল। ফলস সিটি লিটল গ্লোবের সাথে মিশ্রিত হয়ে ১৮৭৫ সালে এটি ফলস সিটি গ্লোব-জার্নালে নাম পরিবর্তন করে এবং ১৮৮২ সালে এর বর্তমান নামটি গ্রহণ করে। জার্নালের প্রাথমিক প্রকাশকদের মধ্যে নেব্রাস্কার প্রাক্তন সিনেটর থিওডোর পেপুন অন্তর্ভুক্ত ছিলেন, যিনি ১৮৮১ থেকে ১৮৮৫ সাল পর্যন্ত এই কাগজের মালিক এবং পরিচালনায় ছিলেন। পেপুনের অধীনে, কাগজটি র‌্যাডিকেল রিপাবলিকান রাজনীতির প্রচারের জন্য পরিচিত ছিল। ফলস সিটি জার্নালটি ১ সেপ্টেম্বর, ২০১৭-এ রিচার্ড এল. হালবার্টের কাছে বিক্রি করা হয়েছিল "About The Falls City journal. (Falls City, Neb.) 1882-current"। Chronicling America। Library of Congress। সংগ্রহের তারিখ ২০১৩-০৫-১৭।  "View Here the Falls City Journal"। Falls City, Nebraska। ২০১৩-০৩-১৬ তারিখে মূল থেকে আর্কাইভ করা। সংগ্রহের তারিখ ২০১৩-০৫-১৭।  "About Nemaha Valley journal [microform]. (Falls City, Richardson County, Neb.) 1868-1875"। Chronicling America। Library of Congress। সংগ্রহের তারিখ ২০১৩-০৫-১৭।  "Historic Falls City"। Falls City, Nebraska। ২০১৩-০৭-১৬ তারিখে মূল থেকে আর্কাইভ করা। সংগ্রহের তারিখ ২০১৩-০৫-১৭।  "Hon. Theodore W. Pepoon"। Biographical Album of Johnson & Pawnee Counties, Nebraska। Chapman Bros.। ১৮৮৮। পৃষ্ঠা 607।  World, Hiawatha। "Falls City Journal sold"। Hiawatha World Online (ইংরেজি ভাষায়)। ২০১৯-০৮-২২ তারিখে মূল থেকে আর্কাইভ করা। সংগ্রহের তারিখ ২০১৯-০৮-২২।    [১]প্রাতিষ্ঠানিক সাইট
দ্য প্রগ্রেস

দ্য প্রগ্রেস হল একটি সাপ্তাহিক সংবাদপত্র, যা নিউ জার্সির এসেক্স কাউন্টির পশ্চিমাঞ্চলের ছয়টি শহর জুড়ে প্রকাশিত হয়। শহরগুলি হল ক্যালওয়েল, নর্থ ক্যাল্ডওয়েল, ওয়েস্ট ক্যালওয়েল, ফেয়ারফিল্ড, রোজল্যান্ড এবং এসেক্স ফেলস। সংবাদপত্রটি প্রতিষ্ঠিত হয়েছিল আরও ১০০ বছর আগে। মে ২০১৪ সালে সাপ্তাহিক পরিশোধিত সঞ্চালন ছিল ৩,৯০৫। এর মালিক হল নিউ জার্সি হিলস মিডিয়া গ্রুপের, যারা ১৯৯৮ সালে এর সহ-মালিক জন এ. সুলিভান তৃতীয় এবং জিন কনলনের কাছ থেকে স্বাধীন পত্রিকাটি কিনেছিল। ওয়েস্ট ক্যালওয়েলের কনলন ১৯৬৯ সালে দ্য প্রগ্রেসে কাজ শুরু করেন এবং ১৯৮৭ সালে সহ-মালিক হন। ১৯৯৮ থেকে ২০০৮ সাল পর্যন্ত ক্যালওয়েলের রিতা আনান-ব্র্যাডি সম্পাদক ছিলেন, তিনি ২০১৯-এ অবসর গ্রহণ করেন। ২০১৪ থেকে ২০১৮ পর্যন্ত সম্পাদক ছিলেন রাশ ক্রিস্টোলিনি। তাঁর স্থলাভিষিক্ত হন বর্তমান সম্পাদক ক্যাথি শিউফ। "Robert M. Sullivan, originally from Essex Fells"। New Jersey Hills।  "NJPA New Jersey Press Association - Newspaper Members - New Jersey Hills Media Group"। www.njpa.org।  "CLOSE TO THE EDGE: So long, and thanks for all the fish!"। New Jersey Hills।  "Jean Conlon Obituary - Caldwell, NJ | The Star-Ledger"।  "RAVING: An Editor's Farewell"। New Jersey Hills।  Hills, New Jersey। "New Jersey Hills Contact Us"। New Jersey Hills।    দাপ্তরিক ওয়েবসাইট
ইলিয়াস উদ্দীন বিশ্বাস

ইলিয়াস উদ্দীন বিশ্বাস (জন্ম: ১৫ ডিসেম্বর ১৯৬৪) একজন বাংলাদেশী শিক্ষাবিদ। তিনি শাহজালাল বিজ্ঞান ও প্রযুক্তি বিশ্ববিদ্যালয়ের (শাবিপ্রবি) গণিত বিভাগের অধ্যাপক এবং সিলেটে অবস্থিত নর্থ ইস্ট ইউনিভার্সিটি বাংলাদেশের বর্তমান উপাচার্য। এ পদে নিয়োগ লাভের আগে তিনি শাবিপ্রবির কোষাধ্যক্ষ ও ভারপ্রাপ্ত উপাচার্য হিসেবে দায়িত্ব পালন করেন। ইলিয়াস উদ্দীন বিশ্বাস ১৯৬৪ সালের ১৫ ডিসেম্বর রাজশাহীর গোদাগাড়ী উপজেলার নবীনগর গ্রামে জন্মগ্রহণ করেন। তারা বাবা তৈমুর রহমান বিশ্বাস এবং মা জুমরুতুন নেসা। ইলিয়াস উদ্দীন রাজশাহী বিশ্ববিদ্যালয়ের গণিত বিভাগ থেকে ১৯৮৫ সালে স্নাতক এবং ১৯৮৬ সালে স্নাতকোত্তর ডিগ্রি লাভ করেন। একই বিশ্ববিদ্যালয় থেকে তিনি ১৯৯৮ সালে পিএইচডি ডিগ্রি অর্জন করেন। ইলিয়াস উদ্দীন বিশ্বাস ১৯৯৪ সালে শাহজালাল বিজ্ঞান ও প্রযুক্তি বিশ্ববিদ্যালয়ের গণিত বিভাগে প্রভাষক হিসেবে যোগদান করেন। ২০০৭ সালে তিনি অধ্যাপক পদে পদোন্নতি লাভ করেন এবং ২০১৭ সালে গ্রেড-১ অধ্যাপক হন। অধ্যাপনা ও গবেষণার পাশাপাশি তিনি দুই মেয়াদে আট বছর শাবিপ্রবির কোষাধ্যক্ষ হিসেবে দায়িত্ব পালন করেন। কোষাধ্যক্ষ থাকাকালীন বিভিন্ন মেয়াদে ভারপ্রাপ্ত উপাচার্যের দায়িত্ব পালন করারও অভিজ্ঞতা রয়েছে তার। এছাড়া তিনি শাবিপ্রবির গণিত বিভাগের বিভাগীয় প্রধান, ছাত্র উপদেশ ও নির্দেশনা দপ্তরের পরিচালক, ভৌত বিজ্ঞান অনুষদের ডিন, আবাসিক হলের প্রভোস্টসহ বিভিন্ন গুরুত্বপূর্ণ দায়িত্ব পালন করেছেন। তিনি লিয়েনে জগন্নাথ বিশ্ববিদ্যালয়ের গণিত বিভাগের অধ্যাপক এবং কম্পিউটার সায়েন্স অ্যান্ড ইঞ্জিনিয়ারিং বিভাগের সভাপতি হিসেবেও দায়িত্ব পালন করেন। ইলিয়াস উদ্দীন বিশ্বাস ২০২১ সালের ১১ জানুয়ারি সিলেটে অবস্থিত নর্থ ইস্ট ইউনিভার্সিটি বাংলাদেশ এর উপাচার্য হিসেবে নিয়োগ লাভ করেন এবং আনুষ্ঠানিকভাবে ১২ জানুয়ারি পরবর্তী চার বছরের জন্য বিশ্ববিদ্যালয়টির উপাচার্যের দায়িত্বভার গ্রহণ করেন। ইলিয়াস উদ্দীন বিশ্বাস শিক্ষকতার পাশাপাশি নিয়মিত লেখালিখিতে যুক্ত। তার প্রকাশিত উল্লেখযোগ্য বইয়ের মধ্যে রয়েছে: নিরুদ্দেশ গণিত উৎসবের প্রশ্নোত্তর ভাষাসৈনিক থেকে রাষ্ট্রনায়ক ভাষা আন্দোলন, মুক্তিযুদ্ধ ও বাংলাদেশ ইলিয়াস উদ্দীন বিভিন্ন পেশাজীবী সংগঠনের সক্রিয় সদস্য। তিনি বাংলাদেশ বিশ্ববিদ্যালয় শিক্ষক সমিতি ফেডারেশনের যুগ্ম মহাসচিব হিসেবে দায়িত্ব পালন করেছেন। "নর্থ-ইস্ট বিশ্ববিদ্যালয়ের নতুন উপাচার্য শাবিপ্রবির ইলিয়াস উদ্দিন"। কালের কণ্ঠ। ১১ জানুয়ারি ২০২১। সংগ্রহের তারিখ ২২ জুলাই ২০২১।  বিশ্বাস, ইলিয়াস উদ্দীন (২০১৫)। গণিত উৎসবের প্রশ্নোত্তর (২য় সংস্করণ)। ঢাকা: তাম্রলিপি।  "নর্থ ইস্ট ইউনিভার্সিটি বাংলাদেশ-এর উপাচার্য হিসেবে প্রফেসর ড. মোঃ ইলিয়াস উদ্দীন বিশ্বাস এর যোগদান"। নর্থ ইস্ট ইউনিভার্সিটি বাংলাদেশ। ১২ জানুয়ারি ২০২১। সংগ্রহের তারিখ ২২ জুলাই ২০২১।  "নর্থ ইস্ট বিশ্ববিদ্যালয়ের নতুন উপাচার্য শাবি অধ্যাপক ইলিয়াস"। দ্যা ডেইলি ক্যাম্পাস। ১১ জানুয়ারি ২০২১। সংগ্রহের তারিখ ২২ জুলাই ২০২১।  "নর্থ ইস্টের উপাচার্য হলেন শাবিপ্রবির ইলিয়াস উদ্দিন"। বাংলানিউজটোয়েন্টিফোর.কম। ১২ জানুয়ারি ২০২১। সংগ্রহের তারিখ ২২ জুলাই ২০২১।  "নর্থ ইস্টে উপাচার্য হলেন অধ্যাপক ইলিয়াস"। যুগান্তর। ১২ জানুয়ারি ২০২১। সংগ্রহের তারিখ ২২ জুলাই ২০২১।
মুকসুদপুর ইউনিয়ন, দোহার

মুকসুদপুর ইউনিয়ন বাংলাদেশের ঢাকা বিভাগের ঢাকা জেলার দোহার উপজেলার অন্তর্গত একটি ইউনিয়ন। ইউনিয়ন পরিষদের উত্তরে আছে নবাবগঞ্জ, দক্ষিণে পদ্মা নদী, পূর্বে মুন্সীগঞ্জ জেলার বাঘড়া ইউনিয়ন, পশ্চিমে নারিশা ইউনিয়ন অবস্থিত। গ্রামের সংখ্যা: ১৮টি মৌজার সংখ্যা: ০৫টি মোট জনসংখ্যা: ৩৩,০০০ জন (প্রায়) মোট ভোটার সংখ্যা: ১৪,৯৭০ জন। শিক্ষার হার: ৫০.২৩%। শিক্ষা প্রতিষ্ঠান: কিন্ডার গার্ডেন স্কুল: ৫টি সরকারী প্রাথমিক বিদ্যালয়: ০৮টি বে-সরকারী প্রাথমিক বিদ্যালয়: ১টি উচ্চ বিদ্যালয়: ০৫টি কলেজ: ১টি মাদ্রাসা: ১২টি। বর্তমান চেয়ারম্যান: মোঃ আঃ হান্নান খান প্রাক্তন চেয়ারম্যানগণের তালিকা: "মুকসুদপুর ইউনিয়ন"। muksudpurup.dhaka.gov.bd। ২০২১-০৭-২১ তারিখে মূল থেকে আর্কাইভ করা। সংগ্রহের তারিখ ২০২১-০৭-২৩।  ওয়েবসাইট ওয়েব্যাক মেশিনে আর্কাইভকৃত ২২ জুলাই ২০২১ তারিখে
বাইকনুর কসমাদ্রোম

বাইকনুর কসমাদ্রোম রাশিয়ার কাছে ইজারা দেওয়া দক্ষিণ কাজাখস্তানের একটি অঞ্চলের মহাকাশ বন্দর। কসমাদ্রোমটি কক্ষীয় ও মানব উৎক্ষেপণের ক্ষেত্রে বিশ্বের প্রথম মহাকাশ বন্দর ও বৃহত্তম (অঞ্চল) পরিচালনাগত মহাকাশ উৎক্ষেপণ সুবিধা। মহাকাশ বন্দরটি আরাল সাগরের প্রায় ২০০ কিলোমিটার (১২০ মাইল) পূর্বে এবং সির দরিয়া নদীর উত্তরে বাইকনুরের মরু প্রান্তরে তিউরতম রেল স্টেশনের নিকট সমুদ্রতল থেকে প্রায় ৯০ মিটার (৩০০ ফুট) উপরে অবস্থিত। এটি বর্তমানে কাজাখ সরকার ২০৫০ সাল পর্যন্ত রাশিয়ার কাছে ইজারা প্রদান করেছে এবং রসকসমস স্টেট কর্পোরেশন ও রুশ মহাকাশ বাহিনী যৌথভাবে পরিচালনা করে। ইজারাভুক্ত এই অঞ্চলের আকৃতি উপবৃত্তাকার। অঞ্চলটি ৯০ কিলোমিটার (৫৬ মাইল) পূর্ব-পশ্চিমে ও ৮৫ কিলোমিটার (৫৩ মাইল) উত্তর-দক্ষিণে বিস্তৃত এবং এর কেন্দ্রে কসমাদ্রোম অবস্থিত। এটি মূলত সোভিয়েত ইউনিয়ন ১৯৫০-এর দশকের শেষদিকে সোভিয়েত মহাকাশ কর্মসূচির কার্যক্রমসমূহের ভিত্তি হিসাবে নির্মিত হয়। বর্তমান রুশ মহাকাশ কর্মসূচির আওতায় বাইকনুর একটি ব্যস্ত মহাকাশ বন্দর হিসাবে কাজ করে, যেখানে বহু বাণিজ্যিক, সামরিক ও বৈজ্ঞানিক অভিযান বার্ষিকভাবে উৎক্ষেপণ করা হয়। সমস্ত ক্রুযুক্ত রুশ মহাকাশ উড়ান বাইকনুর থেকে উৎক্ষেপণ করা হয়। প্রথম কৃত্রিম উপগ্রহ স্পুটনিক ১ ও প্রথম মানব মহাকাশ উড়ান ভোস্টক ১ বাইকনুর থেকে উৎক্ষেপণ করা হয়। উভয় অভিযানের জন্য ব্যবহৃত উৎক্ষেপক মঞ্চটির নামকরণ ভোস্টক ১ এর চালক ও মহাকাশের প্রথম মানব সোভিয়েত রুশ মহাকাশচারী ইউরি গ্যাগারিনের সম্মানে গ্যাগারিন'স স্টার্ট করা হয়। "Baikonur Cosmodrome 45.9 N 63.3 E"। FAS.org। Federation of American Scientists (FAS)। ১৪ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ২৩ জুলাই ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Baikonur cosmodrome celebrated 63rd anniversary"। Dispatch News Desk (ইংরেজি ভাষায়)। ২০১৮-০৬-০৩। ২০ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ২০১৮-১০-১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Wilson, Jim (৫ আগস্ট ২০০০)। "Safe Launch For Critical Space Station Module"। Popular Mechanics। সংগ্রহের তারিখ ২৩ জুলাই ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [স্থায়ীভাবে অকার্যকর সংযোগ] "Baikonur Cosmodrome"। International Launch Services। ৩১ জানুয়ারি ২০১১ তারিখে মূল থেকে আর্কাইভ করা। সংগ্রহের তারিখ ২৩ জুলাই ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Baikonur Cosmodrome"। NASA। ১ মার্চ ২০২১ তারিখে মূল থেকে আর্কাইভ করা। সংগ্রহের তারিখ ২৪ ডিসেম্বর ২০১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
কাস্পিয়ান বাঘ

কাস্পিয়ান বাঘ বিভিন্ন নামে পরিচিত যেমন, পারস্য বাঘ, তুরানিয়ান বাঘ, মাজান্দারান বাঘ অথবা হ্যারিকেনীয়ান বাঘ। ককেশাস, ইরাক, আফগানিস্তান, তুরস্ক, মঙ্গোলিয়া, কাজাখস্তান, কিরগিজিস্তান, তাজিকিস্তান, তুর্কমেনিস্তান, ইরান ও সোভিয়েত ইউনিয়নের দক্ষিণ প্রদেশে দেখা যেত। এখন এই বাঘের অস্তিত্ব সন্দেহজনক। ১৯৫০ সালে এই বাঘকে বিলুপ্ত ঘোষণা করার পরও এই বাঘের দেখা পাওয়া গেছে বলে জানা যায়। বিশেষত তুরস্কদেশে ১৯৯০ সালে অবধি এই বাঘের শিকার হয়েছে বলে জানা যায়। সাইবেরিয়ার বাঘ ও এই বাঘের জিনবৈচিত্রে সামান্য ভিন্নতা রয়েছে। মনে করা নিকট অতীতে এই জীব সাইবেরিয়ার বাঘ থেকে স্বতন্ত্র প্রজাতি রুপে আবির্ভূত হয়েছে। এই বাঘ আকারে সাইবেরিয়ার বাঘ এর মত বা একটু বড় ছিল।এই বাঘের স্ত্রীটির আকার ছিলো ৮১-৯৫ সে.মি.এবং পুরুষটির আকার ছিলো ৯০-১১০ সে.মি.।এই বাঘের পুরুষটির ওজন ছিলো ২০০-২৪০ কেজি এবং স্ত্রীটির ওজন ছিলো ১৭০-২১০ কেজি। অন্যান্য বাঘের মত এই বাঘও বিভিন্ন তৃণভোজী জীব শিকার করত। পশুপালনের বিপদ মনে করে এই বাঘের ব্যাপক শিকার হয়। যা এই বাঘকে বিলুপ্তির পথে ঠেলে দেয়। Iran Daily.[স্থায়ীভাবে অকার্যকর সংযোগ] Mazandaran Tiger, Yellow Deer Revived. Jun 25, 2009, Retrieved: 21 August 2009. Tiger Territory. Retrieved: 21 August 2009. "The Caspian Tiger at www.lairweb.org.nz"। সংগ্রহের তারিখ ১২ অক্টোবর ২০০৭।  অজানা প্যারামিটার |dateformat= উপেক্ষা করা হয়েছে (সাহায্য) বাঘ প্রবেশদ্বার Tiger Territory - The Caspian Tiger The Extinction Website - Species Info - Caspian Tiger
জেমস উপসাগর

জেমস উপসাগর (ফরাসি: Baie James; ক্রি: Wînipekw) হচ্ছে কানাডার হাডসন উপসাগরের দক্ষিণ প্রান্তে অবস্থিত একটি বৃহত জলভাগ। এই উভয় জলভাগই উত্তর মহাসাগর থেকে বিস্তৃত হয়েছে, যার মধ্যে সর্ব-দক্ষিণের অংশটিকে জেমস উপসাগর বলে চিহ্নিত করা হয়। এটি কানাডার কুইবেক এবং অন্টারিও প্রদেশের সীমানায় অবস্থিত। এই উপসাগরের মধ্যস্থ দ্বীপগুলির মধ্যে বৃহত্তম দ্বীপটি হচ্ছে নুনাভুট প্রদেশের আকিমিস্কি দ্বীপ। জেমস উপসাগর উত্তর মহাসাগরীয় দ্বীপপুঞ্জের দক্ষিণাঞ্চলীয় সামুদ্রিক বাস্তু অঞ্চলের অংশ। এর উপকূলীয় অঞ্চলগুলি মূলত হাডসন সমভূমির অংশ হলেও কুইবেক সীমান্তবর্তী উত্তর-পূর্ব উপকূলীয় এলাকাটি দৃঢ় তাইগা বাস্তু এলাকায় পড়েছে। ‌এই অঞ্চলের একটি বড় অংশ মেরু ভাল্লুকের চারণভূমি। জেমস উপসাগর বরাবর রিংযুক্ত সিলকে সচরাচর ঘুরে বেড়াতে দেখা যায় এবং মেরু ভালুকগুলি খাদ্য হিসাবে এই সিলগুলিকে শিকার করতে দেখা যায়। জেমস উপসাগর অববাহিকায় যেসকল বেলুগা তিমি দেখতে পাওয়া যায় তারা হডসন উপসাগরে প্রাপ্ত তিমিদের থেকে ভিন্ন। জেমস উপসাগরে কয়েকশ নদী পতিত হয়েছে। Tikkanen, Amy। "James Bay"। Encyclopedia Britannia। University of Chicago। সংগ্রহের তারিখ ২২ জুলাই ২০২১।  "Sustainable Development in the Hudson Bay / James Bay Bioregion"। ২০১৬-০৭-১৪ তারিখে মূল থেকে আর্কাইভ করা। সংগ্রহের তারিখ ২২ জুলাই ২০২১।  Beluga whales in James Bay: a separate entity from eastern Hudson Bay belugas? Dignard, N. Habitats of the Northeast Coast of James Bay. [Canada]: Environment Canada, Canada Wildlife Service, 1991. আইএসবিএন ০-৬৬২-১৮৯৪৭-৭ Francis, Daniel, and Toby Elaine Morantz. Partners in Furs A History of the Fur Trade in Eastern James Bay, 1600-1870. Kingston: McGill-Queen's University Press, 1983. আইএসবিএন ০-৭৭৩৫-০৩৮৫-৪ Kenyon, Walter Andrew. The History of James Bay, 1610-1686 A Study in Historical Archaeology. Archaeology monograph, 10. Toronto, Ontario, Canada: Royal Ontario Museum, 1986. আইএসবিএন ০-৮৮৮৫৪-৩১৬-৬ McCutcheon, Sean. Electric Rivers The Story of the James Bay Project. Montréal: Black Rose Books, 1991. আইএসবিএন ১-৮৯৫৪৩১-১৮-২ Niezen, Ronald. Defending the Land Sovereignty and Forest Life in James Bay Cree Society. Cultural Survival studies in ethnicity and change. Boston: Allyn and Bacon, 1998. আইএসবিএন ০-২০৫-২৭৫৮০-X Reed, Austin. Goose use of the coastal habitats of northeastern James Bay. Ottawa, Ont: Canadian Wildlife Service, 1996. আইএসবিএন ০-৬৬২-২৫০৩৩-৮ Salisbury, Richard Frank. A Homeland for the Cree Regional Development in James Bay, 1971-1981. Kingston: McGill-Queen's University Press, 1986. আইএসবিএন ০-৭৭৩৫-০৫৫০-৪ Siy, Alexandra. The Eeyou People of Eastern James Bay. New York: Dillon Press, 1993. আইএসবিএন ০-৮৭৫১৮-৫৪৯-৫ উইকিমিডিয়া কমন্সে জেমস উপসাগর সংক্রান্ত মিডিয়া রয়েছে। "James Bay Road website" Extensive and detailed information on the James Bay region of Quebec, as well as the James Bay and Trans-Taiga Roads. "The Rupert River website" Read about and see this endangered river soon to be diverted by Hydro-Québec. "Dammed river" special feature on James Bay from Canadian Geographic. CBC Digital Archives - James Bay Project and the Cree
ডেট্রয়েট ইন্টারন্যাশনাল রিভারফ্রন্ট

ডেট্রয়েট ইন্টারন্যাশনাল রিভারফ্রন্ট যুক্তরাষ্ট্রের ডেট্রয়েট নগরের ডেট্রয়েট নদীর তীরবর্তী এলাকা। অর্থাৎ অ্যাম্বাসেডর ব্রিজ থেকে ডেট্রয়েট নগরের বেল আইল পার্ক পর্যন্ত এলাকাকে ডেট্রয়েট ইন্টারন্যাশনাল রিভারফ্রন্ট হিসেবে চিহ্নিত করা হয়। এই এলাকায় পার্ক, উদ্যান, দোকান, শপিং মল, সুউচ্চ বাণিজ্যিক ভবন, আবাসিক ভবন অবস্থিত। ডেট্রয়েট ইন্টারন্যাশনাল রিভারফ্রন্ট প্রকল্পটি ডেট্রয়েটের সাবেক মেয়র কোম কিলপ্যাট্রিকের উদ্যোগে শুরু হয়। এটি ডেট্রয়েটের স্থাপত্য এবং নগর উন্নয়নের ক্ষেত্রে একটি বিশেষ উল্লেখযোগ্য প্রকল্প। জেনারেল মোটর কোম্পানির সদর দপ্তর রেনেইসেন্স সেন্টার এবং অমনি হোটেল নদী তীরবর্তী সর্বোচ্চ ভবন। এই এলাকায় বিভিন্ন বার্ষিক অনুষ্ঠানের আয়োজন করা হয়; এর মধ্যে সবচেয়ে উল্লেখযোগ্য হল উত্তর আমেরিকান আন্তর্জাতিক মোটোর প্রদর্শনী। কানাডার হেরিটেজ নদী ব্যবস্থা ডেট্রয়েট ইন্টারন্যাশনাল কনজারভেন্সি ডেট্রয়েট ওয়েন কাউন্টি বন্দর কর্তৃপক্ষ ডাউনটাউন ডেট্রয়েট পার্টনারশিপ ডেট্রয়েট ইন্টারন্যাশনাল রিভারফ্র্নটের চিত্র
বডলিয়ান গ্রন্থাগার

বডলিয়ান গ্রন্থাগার (ইংরেজি: Bodleian Library; /ˈbɒdliən, bɒdˈliːən/) হল অক্সফোর্ড বিশ্ববিদ্যালয়ের প্রধান গবেষণা গ্রন্থাগার। প্রতিষ্ঠাতা স্যার টমার বডলির নামাঙ্কিত এই গ্রন্থাগারটি ইউরোপের প্রাচীনতম গ্রন্থাগারগুলির অন্যতম। এই গ্রন্থাগারটি ব্রিটিশ গ্রন্থাগারের পরেই ব্রিটেনের দ্বিতীয় বৃহত্তম গ্রন্থাগার। এই গ্রন্থাগারে সংরক্ষিত মুদ্রিত বই ও নথিপত্রের সংখ্যা ১ কোটি ৩০ লক্ষেরও বেশি। লিগ্যাল ডিপোজিট লাইব্রেরিজ অ্যাক্ট ২০০০৩ অনুযায়ী, বডলিয়ান গ্রন্থাগার হল যুক্তরাজ্যের ছয়টি লিগ্যাল ডিপোজিট গ্রন্থাগারের অন্যতম। আইরিশ আইন অনুযায়ী, আয়ারল্যান্ড প্রজাতন্ত্রে প্রকাশিত প্রতিটি বইয়ের একটি করে কপির জন্য এই গ্রন্থাগার অনুরোধ জানাতে পারে। অক্সফোর্ডের গবেষকদের কাছে "বডলি" বা "দ্য বড" নামে পরিচিত এই গ্রন্থাগারটি প্রধানত একটি রেফারেন্স লাইব্রেরি এবং সাধারণভাবে এই গ্রন্থাগারের রিডিং রুমগুলি থেকে নথিপত্র অন্যত্র সরানো যায় না। ২০০০ সালে অক্সফোর্ড বিশ্ববিদ্যালয়ের বেশ কয়েকটি গ্রন্থাগারকে প্রশাসনিক উদ্দেশ্যে একক প্রকল্পের আওতায় আনা হয়। গোড়ার দিকে প্রকল্পটির নাম ছিল অক্সফোর্ড ইউনিভার্সিটি লাইব্রেরি সার্ভিস (ওইউএলএস)। ২০১০ সাল থেকে এটির নাম হয় বডলিয়ান লাইব্রেরিজ। বডলিয়ান গ্রন্থাগার এই প্রকল্পের অন্তর্ভুক্ত গ্রন্থাগারগুলির মধ্যে বৃহত্তম। অক্সফোর্ড বিশ্ববিদ্যালয়ের সকল কলেজেরই নিজস্ব গ্রন্থাগার আছে, যার মধ্যে অনেকগুলিই বডলিয়ান গ্রন্থাগার প্রতিষ্ঠার অনেক আগে প্রতিষ্ঠিত হয় এবং এই গ্রন্থাগারগুলির প্রতিটিই বডলিয়ান গ্রন্থাগার থেকে সম্পূর্ণরূপে পৃথক। অবশ্য সেই গ্রন্থাগারগুলিও সোলো (সার্চ অক্সফোর্ড লাইব্রেরিজ অনলাইন) অর্থাৎ বডলিয়ান গ্রন্থাগারের অনলাইন ইউনিয়ন ক্যাটালগ প্রকল্পে অংশগ্রহণ করে। ২০১৫ সালে বডলিয়ান গ্রন্থাগারের অভিলেখাগারের বৃহত্তম অংশ ডিজিটালকৃত করে সর্বসাধারণের জন্য অনলাইনে প্রকাশ করা হয়। "Bodleian Libraries – About us"। ox.ac.uk। সংগ্রহের তারিখ ২৪ ফেব্রুয়ারি ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Murray, Stuart (২০০৯)। The Library: An Illustrated History। New York: Skyhorse। পৃষ্ঠা 208। আইএসবিএন 978-0-8389-0991-1। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Legal Deposit Libraries Act 2003 "Agency for the Legal Deposit Libraries"। llgc.org.uk। উদ্ধৃতি টেমপ্লেট ইংরেজি প্যারামিটার ব্যবহার করেছে (link) S198(5) Copyright and Related Rights Act 2000 Jonathan Jones, Oxford's online Bodleian archive: illumination for all, The Guardian, 8 August 2015. Craster, H. H. E. (1952) History of the Bodleian Library. London: O.U.P. Macray, Rev. William Dunn (1868) Annals of the Bodleian Library, Oxford, A.D. 1598–A.D. 1867. London: Rivingtons. Price, Henry Clarke (2007) "The Bod's Secret Underbelly", Cherwell উইকিমিডিয়া কমন্সে বডলিয়ান গ্রন্থাগার সংক্রান্ত মিডিয়া রয়েছে। Bodleian Library – official website Digital Bodleian Oxford Digital Library "History of the Bodleian" (পিডিএফ)। Bodleian Library। n.d.। উদ্ধৃতি টেমপ্লেট ইংরেজি প্যারামিটার ব্যবহার করেছে (link) 360° Panorama at dusk in the Quadrangle গ্রন্থাগারে the Bodleian Library সম্পর্কিত বা কর্তৃক কাজ (ওয়ার্ল্ডক্যাট ক্যাটালগ) (ইংরেজি) টেমপ্লেট:Bodley's Librarians টেমপ্লেট:Libraries of the University of Oxford টেমপ্লেট:Academic libraries in the United Kingdom
হেরম্বচন্দ্র মৈত্র

হেরম্বচন্দ্র মৈত্র ( ১৮৫৭ ― ১৬ জানুয়ারি ১৯৩৮) ছিলেন ব্রাহ্ম সমাজের দোর্দণ্ডপ্রতাপ নেতা ও খ্যাতনামা বাঙালি শিক্ষাবিদ। হেরম্বচন্দ্র মৈত্রর জন্ম বৃটিশ ভারতের অধুনা পশ্চিমবঙ্গের নদীয়া জেলার যদুবয়রা গ্রামে। পিতা চাঁদমোহন মৈত্র। তিনি কলকাতার প্রেসিডেন্সি কলেজ হতে ইংরাজী সাহিত্যের স্নাতক হন। তার সহপাঠী ছিলেন আশুতোষ মুখোপাধ্যায়, ব্রজেন্দ্রনাথ শীল, প্রফুল্লচন্দ্র রায় ,ভূপেন্দ্রনাথ বসু প্রমুখেরা। কলকাতা বিশ্ববিদ্যালয় থেকে ইংরাজীতে এম.এ পাশ করেন। তিনি এমার্সনের উপরে গবেষণাধর্মী রচনার জন্য গ্রিফিথ স্মৃতি পুরস্কার লাভ করেন। হেরম্বচন্দ্র কলকাতার সিটি কলেজের প্রায় ৩০ বছর অধ্যক্ষ এবং কলকাতা বিশ্ববিদ্যালয়ে ইংরাজী এম.এ ক্লাশের অধ্যাপক ছিলেন। তিনি কঠোর সদাচারী ও নীতিবাদী ছিলেন। সেকারণে বিভিন্ন বিষয়ে তার সাথে অনেকেরই বিরোধ দেখা দিত। অনেক সময় সে বিবাদ আদালত পর্যন্তও গড়াত। ইংরাজী ভাষায় তার রচিত বহু প্রবন্ধ মডার্ন রিভিউ পত্রিকায় প্রকাশিত হয়। তিনি বাংলা সাপ্তাহিক পত্র সঞ্জীবনী-র অন্যতম প্রতিষ্ঠাতা ছিলেন। সাধারণ ব্রাহ্ম সমাজের আচার্য হিসাবে তার প্রদত্ত বক্তৃতাবলি বিশেষ উল্লেখযোগ্য। ব্রাহ্ম সমাজের মুখপত্র দি ইন্ডিয়ান মেসেঞ্জার পত্রিকার সম্পাদক ছিলেন এবং সমাজের প্রচারকার্যে ইউরোপ ও আমেরিকার বিভিন্ন দেশে ভ্রমণ করেন। স্যাডলার কমিশনে তিনি উচ্চ শিক্ষা বিষয়ে নিজের অভিমত পেশ করেছিলেন। তিনি এম্পায়ার ইউনিভার্সিটিজ কংগ্রেসে কলকাতা বিশ্ববিদ্যালয়ের সদস্য হয়ে যোগদান করেন। ১৯৩১ খ্রিস্টাব্দে কলকাতা বিশ্ববিদ্যালয় ডি. লিট উপাধিতে সম্মানিত করে। দক্ষিণ কলকাতার সাউথ সিটি কলেজের দিবা বিভাগটি হেরম্বচন্দ্র কলেজ নামে পরিচিত হয়। হেরম্বচন্দ্র কুসুমকুমারী দেবীকে বিবাহ করেন। তাঁদের এক পুত্র অশোক মৈত্র এবং এক কন্যা নির্মলকুমারী। প্রখ্যাত বিজ্ঞানী পরিসংখ্যাতত্ত্ববিদ প্রশান্তচন্দ্র মহলানবিশ ছিলেন তার জামাতা। নীতিবাদি অধ্যাপক হেরম্বচন্দ্র মৈত্র ১৯৩৮ খ্রিস্টাব্দের ১৬ ই জানুয়ারি পরলোক গমন করেন।
সিরাম (রক্ত)

সিরাম ( /ˈsɪərəm/ ) বা রক্তাম্বু হলো রক্তের তরল এবং দ্রবীভূত উপাদান যা রক্ত জমাট বাঁধতে দেয় না। সিরামকে, রক্ত তঞ্চন অপসারিত রক্তরস হিসাবে সংজ্ঞায়িত করা যেতে পারে। রক্ত তঞ্চনে ব্যবহৃত সমস্ত প্রোটিন সিরামের মধ্যে রয়েছে। এতে রয়েছেঃ ইলেক্ট্রোলাইটস, অ্যান্টিবডি, অ্যান্টিজেন, হরমোন ; এবং কোনও বহিরাগত পদার্থ (যেমন, ঔষধ বা অণুজীব)। এছাড়াও রয়েছে শ্বেত রক্তকণিকা (লিউকোসাইটস), লোহিত রক্তকণিকা (এরিথ্রোসাইটস), অণুচক্রিকা এবং ক্লটিং ফ্যাক্টর। সিরাম বিষয়ক অধ্যয়নকে বলা হয় সেরোলজি । রক্তের টাইপিংয়ের পাশাপাশি অসংখ্য ডায়াগনস্টিক পরীক্ষায় সিরাম ব্যবহৃত হয়। বিভিন্ন অণুর ঘনত্ব পরিমাপ করা অনেক অ্যাপ্লিকেশনের জন্য দরকারী হতে পারে। যেমন ক্লিনিকাল পরীক্ষায় প্রার্থীর চিকিৎসা সূচক নির্ধারণ করা। সিরাম পাওয়ার জন্য, রক্তের নমুনা জমাট বাঁধার প্রয়োজন হয়। জমাট বাঁধা রক্ত থেকে রক্তকণিকা অপসারণ করার জন্য নমুনাটিকে সেন্ট্রিফিউজ করা হয়। ফলস্বরূপ সিরাম উৎপন্ন হবে। সংক্রামক রোগ থেকে সফলভাবে সুস্থ রোগীদের সিরাম (বা ইতিমধ্যে পুনরুদ্ধার) সেই রোগে আক্রান্ত অন্যান্য মানুষের চিকিৎসায় বায়োফার্মাসিউটিক্যাল হিসাবে ব্যবহার করা যেতে পারে। কারণ সফল পুনরুদ্ধারের দ্বারা উৎপন্ন অ্যান্টিবডিগুলি জীবাণুর বিরুদ্ধে কার্যকর শক্তিশালী যোদ্ধা। এই জাতীয় সুস্থ সিরাম (অ্যান্টিসিরাম) ইমিউনোথেরাপির একটি ফর্ম। অন্যান্য অনেক ভর বিশেষ্যের মতো, নির্দিষ্ট অর্থে ব্যবহার করা হলে, সিরাম শব্দটিরও বহুবচন করা যেতে পারে। একাধিক ব্যক্তির একাধিক সিরাম নমুনার কথা বলতে (প্রতিটি অ্যান্টিবডির অনন্য জনসংখ্যা সহ), চিকিৎসকরা কখনও কখনও সিরা শব্দটি ব্যবহার করেন (ল্যাটিন বহুবচন, সিরামের বিপরীতে)। "serum"। The Free Dictionary। সংগ্রহের তারিখ ২০১৯-১০-০৬।  Kaplan, Larry (২০০৫-১০-০৬)। "Serum Toxicology" (পিডিএফ)। Clinical Pathology/Laboratory Medicine 2005। Columbia University। সংগ্রহের তারিখ ২০২০-০১-২৮।  Thavasu PW, Longhurst S, Joel SP, Slevin ML, Balkwill FR (আগস্ট ১৯৯২)। "Measuring cytokine levels in blood. Importance of anticoagulants, processing, and storage conditions": 115–24। ডিওআই:10.1016/0022-1759(92)90313-i। পিএমআইডি 1381403।  রক্ত ওয়েব্যাক মেশিনে আর্কাইভকৃত ৮ অক্টোবর ২০০৯ তারিখে
ওহে শ্যাম

ওহে শ্যাম হলো ২০১৮ সালের পোড়ামন ২ চলচ্চিত্রে ইমরান মাহমুদুল ও দিলশাদ নাহার কনার গাওয়া একটি গান। গানটি লিখেছেন শাহ আলম সরকার এবং সুর ও সঙ্গীতায়োজন করেছে ইমন সাহা। গানটির জন্য ২০১৯ সালে ইমরান ও কনা শ্রেষ্ঠ গায়ক বিভাগে মেরিল-প্রথম আলো পুরস্কার অর্জন করেন। এটি ২০১৮ সালের ২৫ মে জাজ মাল্টিমিডিয়ার ইউটিউব চ্যানেল প্রকাশ করা হয়। ইউটিউবে গানটি মুক্তির প্রথম ছয়দিনে ১২ লক্ষের অধিক দেখা হয়। জুলাই ২০২১-এর হিসাব অনুযায়ী[হালনাগাদ] গানটি ৭ কোটিরও বেশিবার ইউটিউবে দেখা হয়েছে। ইউটিউবে গানটির আনুষ্ঠানিক সঙ্গীত ভিডিও অনুসারে, গানটির কৃতিত্ব নিম্নে উল্লেখ করা হলো শিল্পনির্দেশক — সাইফুল শাহীন প্রযোজনা — জাজ মাল্টিমিডিয়া নির্বাহী প্রযোজনা — আফরিনা আজিজ চিত্রগ্রাহক — জয়েশ প্রধান কালারিস্ট — সুমিতা সরকার ভিএফএক্স — এডিভিউ স্টুডিওজ প্রধান সহকারী পরিচালক — এ. রাহিম নির্মাণ পরবর্তী — মোস্তাকিম সুজন প্রচার ব্যবস্থাপক — শাকিব সৌকিন "এক দিনেই 'হিট' তকমা পেল সিয়াম-পূজার 'ও হে শ্যাম'"। চ্যানেল আই অনলাইন (ইংরেজি ভাষায়)। ২০১৮-০৫-২৬। সংগ্রহের তারিখ ২০২১-০৭-২৩।  "ফোক গানেও অনবদ্য সিয়াম-পূজা"। Dhaka Tribune Bangla। ২০১৮-০৫-২৬। ২০২১-০৭-২৩ তারিখে মূল থেকে আর্কাইভ করা। সংগ্রহের তারিখ ২০২১-০৭-২৩।  Dhakatimes24.com। "মেরিল প্রথম আলো পুরস্কার উঠল যাদের হাতে"। Dhakatimes News। সংগ্রহের তারিখ ২০২১-০৭-২৩।  jagonews24.com। "আসলো পোড়ামন-২ এর নতুন গান"। jagonews24.com (ইংরেজি ভাষায়)। সংগ্রহের তারিখ ২০২১-০৭-২৩।  "ইউটিউবে সিয়াম-পূজার 'ও হে শ্যাম' (ভিডিও)"। Somoy News। সংগ্রহের তারিখ ২০২১-০৭-২৩।  "সিয়াম-পূজার 'ওহে শ্যাম' ছয় দিনে বারো লাখ"। Jagonews24। সংগ্রহের তারিখ ২০২১-০৭-২৩।  "O Hey Shyam ( ওহে শ্যাম ) Full Video Song | Siam | Pujja | Imran | Kona | Rafi | Jaaz multimedia"। YouTube।  "'দেবী' ও 'স্বপ্নজাল' সমানে সমান"। দৈনিক প্রথম আলো। ২৬ এপ্রিল ২০১৯। সংগ্রহের তারিখ ২৮ এপ্রিল ২০১৯।  ইউটিউবে ওহে শ্যাম